Τάφοι των Βασιλέων (Πάφος)

Οι Τάφοι των Βασιλέων () είναι μεγάλη Νεκρόπολη περίπου 2 χιλιόμετρα (1.2 μίλια) βόρεια του λιμανιού Πάφου στην Κύπρο. Το 1980, χαρακτηρίστηκε Μνημείο Παγκόσμιας Κληρονομείας της UNESCO μαζί με την Πάφο και τα Κούκλια.

Οι υπόγειοι τάφοι, πολλοί από τους οποίους χρονολογούνται από τον 4ο αιώνα π.Χ., έχουν σκαλιστεί από στερεό βράχο και πιστεύεται ότι ήταν τα νεκροταφεία των Παφιτών αριστοκράτων και υψηλών αξιωματούχων μέχρι τον 3ο αιώνα μ.Χ. (το όνομα προέρχεται από την μεγαλοπρέπεια των τάφων· δεν θάφθηκαν βασιλιάδες εδώ). Μερικοί απο τους τάφους έχουν Δωρικές στήλες και Φρέσκο (νωπογραφίες) στους τοίχους. Αρχαιολογικές ανασκαφές εξακολουθούν να διεξάγονται στο χώρο. Οι τάφοι είναι σκαλισμένοι στον εγγενή βράχο και μερικές φορές μιμούνταν τα σπίτια των ζωντανών.

Οι τάφοι ήταν γνωστοί και εξερευνούνταν επί αιώνες. Η παλαιότερη σύγχρονη αφήγηση γράφτηκε από τον Ρίτσαρντ Πόκοκ, το 1783. Σχεδόν ένα αιώνα αργότερα, το 1870, οι πρώτες αρχαιολογικές ανασκαφές διεξήχθησαν από τον Luigi Palma di Cesnola, τον Αμερικανό πρόξενος στην Κύπρο. Το 1915 πραγματοποιήθηκαν οι πρώτες ανασκαφές υπό επιστημονική επίβλεψη, υπό την ηγεσία του Μενελάου Μαρκίδη, ο οποίος ήταν έφορος του Μουσείο Κύπρου. Συστηματικές ανασκαφές πραγματοποιήθηκαν στα τέλη της δεκαετίας του 1970 και του 1980 υπό την καθοδήγηση του Σοφοκλή Χατζισιάβα, πρώην διευθυντή του Τμήματος Αρχαιοτήτων της Κύπρου.

Ο Δρ. Χατζιζαβας ολοκλήρωσε τον πρώτο τόμο της τελικής έκθεσης με τίτλο: Τάφοι των Βασιλέων, Η Πτολεμαϊκή Νεκρόπολη της Πάφου, Τόμος 1, Περίοδος Ανασκαφών 1977-1981, που δημοσιεύθηκε από το Τμήμα Αρχαιοτήτων της Κύπρου. Η έκδοση επικεντρώνεται στην σύνδεση του τάφου 8 με την δυναστεία των Πτολεμαίων, πιο συγκεκριμένα στην κηδεία του τελευταίου βασιλιά της Κύπρου, ο οποίος αυτοκτόνησε, μετά την κατοχή του νησιού από τους Ρωμαίους. Μέρος της σπουδαιότητας των τάφων έγκειται στην Παφίτικη συνήθεια να περιλαμβάνονται Ρωδίτικους αμφορείς, μέρος των προσφορών σε μια ταφή. Μέσω των σφραγίδων παραγωγής που τοποθετούνται στα χειροπέδια αυτών των αμφωρών, είναι δυνατόν να τους δοθεί μια ημερομηνία και, μέσω αυτών, να ταυτοποιηθεί η ημερομηνία του υπόλοιπου υλικού στον ίδιο τάφο.

Έτσι, ελπίζεται να αναπτυχθεί μια πιο εμπεριστατωμένη χρονολογία για αρχαιολογικό υλικό στην Ανατολική Μεσόγειο της Ελληνιστικής και πρώιμης Ρωμαϊκής περιόδου.

Αναφέρεται ότι πολλές πληροφορίες σχετικά με τους τάφους χάθηκαν με την πάροδο του χρόνου. Πολλά στοιχεία συνέβαλαν σ' αυτό: Πιστεύεται ότι πολλοί από τους τάφους περιείχαν υψηλής αξίας αντικείμενα, παρόλο που πολύ λίγα από αυτά τα αγαθά βρέθηκαν από τις επίσημες αρχαιολογικές αποστολές. Υπέυθυνοι για αυτό πιστεύεται πως είναι οι τυμβωρύχοι. Επίσης, η εγγύτητα των τάφων με την ακτή της θάλασσας εμπόδισε τη καλή διατήρηση των ενταφιασμένων σωμάτων. Παρά τις δυσκολίες αυτές, η ιστορική σημασία των τάφων είναι καλά καθιερωμένη μεταξύ των ειδικών και των ντόπιων.

 Παραπομπές 

 Πηγές 
 "Paphos". UNESCO World Heritage Centre. United Nations Educational, Scientific, and Cultural Organization. Retrieved 30 May 2021.
 Polignosi. "Βασιλέων τάφοι". www.polignosi.com. Retrieved 2024-12-09.

 Εξωτερικοί σύνδεσμοι 


Κατηγορία:Μνημεία Παγκόσμιας Κληρονομιάς στην Κύπρο
Κατηγορία:Αρχαιολογικοί τόποι στην Κύπρο
Κατηγορία:Πάφος
Κατηγορία:Κύπρος